Տարածքը և բնակչությունը համարվում են պետության հիմնադրման բնական նախադրյալներ, այն իմաստով, որ պետությունը պետք է ունենա երկրագնդի ցամաքի որևէ մաս, որում կարող է հռչակել, հիմնադրել իրեն և ի վերջո հաստատել իր գերիշխանությունը: Այդ գերիշխանությունը հաստատվում է ոչ թե զուտ և միայն աշխարհագրական տարածքի նկատմամբ, այլ նաև այնտեղ ապրող բնակչության վրա: Հետևաբար, բնակչությունն այն բնապատմական սոցիալական հիմքն է, որն անհրաժեշտ է, որպեսզի հռչակվի պետությունը, և որի վրա իր ինքնիշխանությունն է հաստատում նորաստեղծ պետությունը: